तर घर बनिरहेका भनिएका कतिपय गाउँका र जिल्लाका अधिकारीहरुलाई बीबीसीले सम्पर्क गर्दा संस्थाहरुले बनाउन सघाइरहेका घर निर्माणमा भइरहेका संख्यात्मक प्रगतिबारे अद्यावधिक जानकारी नरहेको जवाफ दिएका थिए। उसो त देशभर अहिलेसम्म ४३ हजार भन्दा केही बढी घर बनिसकेको र साढे १७ हजार घरमात्रै निर्माणाधीन अवस्थामा रहेको पुनर्निर्माण प्राधिकरणले जनाएको छ। प्राधिकरणसँग दशैँअघि नै अनुमति लिइसकेकामध्ये कम्तीमा तीनवटा संस्थाले अझै पनि प्रशासनिक प्रक्रिया पूरा गर्ने चरणमा रहेको बीबीसीलाई जानकारी दिएका छन्।
